**Ministru kabineta noteikumu projekta**

**"Grozījumi Ministru kabineta 2015. gada 22. septembra noteikumos Nr. 535 "Kārtība, kādā veic preču, bagāžas, personu un transportlīdzekļu radiometrisko kontroli robežšķērsošanas vietās, un prasības radiometriskajā kontrolē iesaistīto personu apmācībai radiācijas drošības jautājumos""**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta[[1]](#footnote-2) mērķis ir vienkāršot radiometriskās kontroles veikšanas kārtību gadījumos, kad prece satur dabiskas izcelsmes radionuklīdus, un tādu personu kontroli, kurām konstatēts paaugstināts jonizējošā starojuma līmenis, veikt izmaiņas radiometriskās kontroles procesa lēmumu pieņemšanas kārtībā, kā arī pārņemt atsevišķas Direktīvas 2013/59/Euratom[[2]](#footnote-3) prasības.Projekts stājas spēkā 2021. gada 1. janvārī. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma "Par radiācijas drošību un kodoldrošību" 9. panta 2.1 daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Pašreizējais normatīvais regulējums**Robežšķērsošanas vietas, kurās veic radiometrisko kontroli, noteiktas Ministru kabineta 2010. gada 27. jūlija noteikumos Nr. 704 "Noteikumi par robežšķērsošanas vietām un tajās veicamajām pārbaudēm".Ministru kabineta 2015. gada 22. septembra noteikumi Nr. 535 "Kārtība, kādā veic preču, bagāžas, personu un transportlīdzekļu radiometrisko kontroli robežšķērsošanas vietās, un prasības radiometriskajā kontrolē iesaistīto personu apmācībai radiācijas drošības jautājumos" (turpmāk – MK noteikumi Nr. 535) nosaka kārtību, kādā veic preču, bagāžas, personu un transportlīdzekļu radiometrisko kontroli robežšķērsošanas vietās, un prasības radiometriskajā kontrolē iesaistīto personu apmācībai radiācijas drošības jautājumos. Valsts robežsardze, Valsts ieņēmumu dienests, Valsts vides dienesta (turpmāk – VVD) Radiācijas drošības centrs (turpmāk – RDC) un Pārtikas un veterinārais dienests (turpmāk – PVD) sadarbojas un nodrošina radiometrisko kontroli robežšķērsošanas vietās.**Pašreizējā radiometriskās kontroles kārtība**1. **Konstatēts paaugstināts jonizējošā starojuma līmenis precei, bagāžai vai transportlīdzeklim**

Saskaņā ar MK noteikumiem Nr. 535 Valsts robežsardzes amatpersonas veic sākotnējos jonizējošā starojuma mērījumus precēm, bagāžai, un transportlīdzekļiem un sagatavo ziņojumu par paaugstināta jonizējošā starojuma līmeņa konstatēšanu (turpmāk – ziņojums), ko nodod Valsts ieņēmumu dienesta Muitas pārvaldes amatpersonai (turpmāk – Muitas amatpersonas).Muitas amatpersona ziņojumā aizpilda sadaļu par preces, bagāžas vai transportlīdzekļa dokumentāciju un ziņojumu nosūta RDC un Valsts drošības dienestam. Robežšķērsošanas vietā, kurā muitas kontrole nav paredzēta vai prece, bagāža vai transportlīdzeklis netiek pakļauts muitas kontrolei, ziņojumu RDC un Valsts drošības dienestam nosūta Valsts robežsardzes amatpersona.RDC izvērtē saņemto ziņojumu un sagatavo rakstisku lēmumu, kuru attiecīgi nosūta Muitas amatpersonai vai vietās, kur muitas amatpersonas neatrodas, Valsts robežsardzes amatpersonai.Saņemot RDC rakstisku lēmumu atļaut preces, bagāžas vai transportlīdzekļa pārvietošanu, Muitas amatpersona vai Valsts robežsardzes amatpersona informē RDC lēmumā norādītās preces, bagāžas vai transportlīdzekļa pārvadātāju par tālāko rīcību. Ja saņemts RDC rakstisks lēmums aizliegt pārvietot preci, bagāžu vai transportlīdzekli, Muitas amatpersona vai Valsts robežsardzes amatpersona nodrošina attiecīgās preces, bagāžas vai transportlīdzekļa kustības apturēšanu. Ja RDC lēmumu saņēmusi Muitas amatpersona, tā par RDC lēmumu informē Valsts robežsardzes amatpersonu. Šādā situācijā RDC organizē preces, bagāžas vai transportlīdzekļa detalizētu izpēti (sk. sadaļu "VVD lēmumu pieņemšanas kārtība").1. **Konstatēts paaugstināts jonizējošā starojuma līmenis personai**

Konstatējot paaugstinātu jonizējošā starojuma līmeni personai, Valsts robežsardzes amatpersona sagatavo ziņojumu par paaugstināta jonizējošā starojuma līmeņa konstatēšanu personai (turpmāk – ziņojums par personu).Ja persona var uzrādīt ārstniecības iestādes izsniegtu dokumentu ar ierakstu, kurā norādīts datums, kad tā izrakstīta no ārstniecības iestādes, un veiktā radioloģiskā manipulācija, kā arī iespējamā radioaktivitāte, Valsts robežsardzes amatpersona:1. atkārtoti veic personas pārbaudi ar pārnēsājamo radiometru un papildus pārbauda arī personas bagāžu;2. intervējot personu, noskaidro iespējamo paaugstinātā jonizējošā starojuma līmeņa cēloni, kā arī personas ceļojuma maršrutu un mērķi;3. atļauj personai turpināt ceļu, sagatavo ziņojumu par personu un nosūta to RDC.Ja personai ar stacionāro radiometru konstatē paaugstinātu jonizējošā starojuma līmeni, bet personai piederošajā bagāžā nav atrasts jonizējošā starojuma avots un persona intervijas laikā nevar uzrādīt ārstniecības iestādes izsniegtu dokumentu ar medicīnisko ierakstu par veikto radioloģisku manipulāciju, Valsts robežsardzes amatpersona:1. atkārtoti pārbauda personu ar pārnēsājamo radiometru, nosakot radionuklīdu, kas rada paaugstinātu jonizējošo starojumu;2. intervē personu, lai noskaidrotu iespējamo paaugstinātā jonizējošā starojuma līmeņa cēloni, kā arī personas ceļojuma maršrutu un mērķi;4. pēc konsultācijas ar RDC, sagatavo ziņojumu par personu un nosūta to RDC un Valsts drošības dienestam;4. ja saņemts RDC rakstisks lēmums par atļauju šķērsot valsts robežu, atļauj personai turpināt ceļu;5. ja saņemts RDC rakstisks lēmums par liegumu personai turpināt ceļu, organizē personas (ar bagāžu) uzturēšanos infrastruktūras pārvaldītāja iepriekš norādītā telpā, kurā persona var uzturēties līdz RDC pārstāvja ierašanās brīdim.Ja personai ir liegts turpināt ceļu, RDC veic detalizētu personas un tās bagāžas izpēti un pieņem lēmumu par turpmāku rīcību attiecībā uz personu (sk. sadaļu "VVD lēmumu pieņemšanas kārtība").**VVD lēmumu pieņemšanas kārtība**RDC ir VVD struktūrvienība. VVD nodrošina 24/7 darba režīmu, kas ļauj jebkurā diennakts laikā pieņemt lēmumus par turpmāko rīcību par personu, preci, bagāžu vai transportlīdzekli, kuram konstatēts paaugstināts jonizējošā starojuma līmenis. Lēmumu pieņemšana par ziņojumiem par paaugstināta jonizējošā starojuma līmeņa konstatēšanu notiek saskaņā ar RDC izstrādātiem algoritmiem. Gadījumos, kad ziņojumu nevar apstrādāt saskaņā ar algoritmu, tiek piesaistīts RDC Inspekcijas daļas dežurējošais inspektors, kas sniedz konsultāciju par turpmākajām darbībām un lēmumu.Ja nepieciešama detalizēta izpēte, tad dežurējošais inspektors dodas uz notikuma vietu, lai veiktu izpēti. Dežurējošais inspektors nodrošina 24/7 darba režīmu. RDC inspektori veic detalizētu preces, bagāžas, transportlīdzekļa vai personas izpēti. Detalizētā izpētē nosaka starojuma dozas jaudu, identificē radionuklīdus, nosaka virsmas radioaktīvo nosmērējumu. Ņemot vērā iegūtos mērījumu rezultātus, RDC pieņem lēmumu par atļauju vai aizliegumu pārvietot preci, bagāžu vai transportlīdzekli vai pārvietoties personai. RDC, konstatējot jonizējošā starojuma avotu, izņem jonizējošā starojuma avotu un nekavējoties organizē tā pagaidu glabāšanu līdz turpmākai transportēšanai, un ziņo VSIA "Latvijas Vides, ģeoloģijas un meteoroloģijas centrs" par konstatēto jonizējošā starojuma avotu un nepieciešamību to nekavējoties transportēt uz glabāšanas vietu.**Ierosinātās izmaiņas radiometriskās kontroles kārtībā**1. **Noteikt atvieglotu** **radiometriskās kontroles veikšanas kārtību, ja prece satur dabiskas izcelsmes radionuklīdus – paredzēt konstantu jonizējošā starojuma līmeni, pie kura nepieciešams sastādīt ziņojumu par paaugstināta jonizējošā starojuma līmeņa konstatēšanu precei, bagāžai vai transportlīdzeklim**

Spēkā esošo MK noteikumu Nr. 535 9.1.1. apakšpunkts nosaka, ka ziņojums par paaugstināta jonizējošā starojuma līmeņa konstatēšanu precei, bagāžai vai transportlīdzeklim jāsastāda, ja mērīšanas vietā rezultāti par 50 % pārsniedz dabisko gamma starojuma fona līmeni. Dabiskais gamma starojuma fona līmenis ir atšķirīgs dažādās Latvijas vietās (piemēram, 2019. gadā dabiskais gamma starojuma fona līmenis Grebņevas robežkontroles punktā 0,06 – 0,09 µSv/h, Silenes robežkontroles punktā 0,03 – 0,05 µSv/h, Ventspils ostā 0,12 – 0,16 µSv/h), attiecīgi 50% pārsniegums, kad nepieciešams sagatavot ziņojumu, Grebņevas robežkontroles punktā ir 0,09 – 0,14 µSv/h, Silenes robežkontroles punktā 0,05 – 0,08 µSv/h, Ventspils ostā 0,18 – 0,24 µSv/h. Rezultātā rodas situācija, ka tajos robežkontroles punktos, kur dabiskais gamma starojuma fona līmenis ir zems, tiek sastādīti ziņojumi par paaugstināta jonizējošā starojuma līmeņa konstatēšanu precei, bagāžai vai transportlīdzeklim, kas citā robežkontroles punktā netiktu sastādīti.Lai izvairītos no iepriekšminētās situācijas, Projekta 3. punktā tiek rosināts noteikt konstantu reaģēšanas slieksni 0,2 µSv/h. Šāds slieksnis tiek noteikts, ievērojot gūto pieredzi radiometriskās kontroles gaitā, kā arī vērtējot citu valstu pieredzi.1. **Vienkāršot tādu personu, kurām konstatēts paaugstināts jonizējošā starojuma līmenis, kontroli**

MK noteikumu Nr. 535 28. punkta spēkā esošā redakcija nosaka, ka, konstatējot paaugstinātu jonizējošā starojuma līmeni personai, pat, ja tā spēj uzrādīt ārstniecības iestādes izsniegtu dokumentu ar medicīnisko ierakstu par veiktu radioloģisku manipulāciju, amatpersonai nepieciešams sastādīt ziņojumu. Ievērojot, ka tas ir nepamatots administratīvais slogs Valsts robežsardzes amatpersonām, jo normatīvie akti radiācijas drošības jomā nenosaka kontroli par šādu personu pārvietošanos, tad Projektā tiek ierosināts šo nosacījumu svītrot no MK noteikumiem Nr. 535. Vienlaikus Projekta 26. punktā tiek ierosināts precizēt rīcību tajās situācijas, kad Valsts robežsardzes amatpersonas sastāda ziņojumu par personu un ir nepieciešams VVD atzinums. Tās ir situācijas, ja personai konstatē paaugstinātu jonizējošā starojuma līmeni, nekonstatējot radionuklīdu, kuru izmanto medicīniskā manipulācijā, kā arī personai piederošajā bagāžā netiek atrasts jonizējošā starojuma avots un persona intervijas laikā nevar uzrādīt ārstniecības iestādes izsniegtu dokumentu ar medicīnisko ierakstu par veikto radioloģisku manipulāciju vai arī informē, ka nav veikta radioloģiskā manipulācija.1. **Paredzēt izmaiņas lēmumu pieņemšanas kārtībā**

Pašreiz MK noteikumu Nr. 535 12. punktā ietvertais regulējums paredz, ka lēmumu par rīcību ar kravu, bagāžu vai transportlīdzekli, ja tam konstatēts paaugstināts starojuma līmenis, pieņem RDC.Izmaiņas (Projekta 7. punkts) paredz, ka VVD lēmuma vietā sniedz atzinumu par rīcību ar personu, kravu, bagāžu vai transportlīdzekli, ja tam konstatēts paaugstināts starojuma līmenis. Attiecīgi visā Projekta tekstā vārds "lēmums" tiek aizstāts ar vārdu "atzinums".Par kravu pārvietošanu standartizētos gadījumos, kad paaugstinātu starojumu izraisa dabiskas izcelsmes radionuklīdu saturošu materiālu klātbūtne – Projekta 5. punktā paredzēts noteikt, ka izvērtējumu veic muitas amatpersona vai robežsargs (ja robežšķērsošanas vietā muitas kontrole nav paredzēta). Projekts paredz papildināt MK noteikumu Nr. 535 ar 3. pielikumu"Saraksts ar dabiskas izcelsmes radionuklīdu saturošu materiālu preču grupām un tām pieļaujamiem jonizējošā starojuma līmeņiem". Stājoties spēkā Projektā paredzētajām normām, VVD nodrošinās atbalstu radiometriskajās kontrolēs iesaistīto institūciju darbinieku apmācībā, lai novērstu neskaidrības izvērtēšanas procesā un sniegtu darbam nepieciešamās zināšanas. Tāpat VVD turpinās veikt detalizētu izpēti un sniegt atbalstu kontrolēs iesaistīto institūciju darbiniekiem nestandarta situācijās 24/7 darba režīmā visā Latvijas teritorijā.1. **Citi Projektā paredzētie MK noteikumu Nr. 535 grozījumi**

Papildināt MK noteikumus Nr. 535 ar nosacījumiem attiecībā uz fizisku personu datu aizsardzību saskaņā ar Fizisko personu datu apstrādes likumu un Eiropas Parlamenta un Padomes 2016. gada 27. aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula). Izstrādājot Projektu, Vides aizsardzības un reģionālās attīstības ministrija (turpmāk – VARAM) atkārtoti novērtēja MK noteikumos Nr. 535 ietvertās prasības šādu fiziskas personas datu apstrādei – personas, kurai konstatēts paaugstināts jonizējošā starojuma līmenis, vārds, uzvārds, dzimums, dzimšanas datums, adrese, kurā plānots uzturēties Latvijas Republikā. Minētie personas dati tiek iekļauti radiometriskās kontroles ziņojumā, ja personai ar stacionāro radiometru konstatē paaugstinātu jonizējošā starojuma līmeni, lai šo personu spētu nepārprotami identificēt un reģistrēt tās pārvietošanos. Spēkā esošais MK noteikumu Nr. 535 regulējums nosaka, ka kontrolējošai iestādei, konstatējot paaugstinātu jonizējošā starojuma līmeni personai, pat, ja tā spēj uzrādīt ārstniecības iestādes izsniegtu dokumentu ar medicīnisko ierakstu par veiktu radioloģisku manipulāciju, nepieciešams sastādīt ziņojumu. Ievērojot, ka normatīvie akti radiācijas drošības jomā nenosaka kontroli par šādu personu pārvietošanos, Projektā tiek ierosināts šo nosacījumu izslēgt no MK noteikumiem Nr. 535, kas samazinās fizisko personu datu uzkrāšanu un samazinās sastādāmo ziņojumu skaitu.Projekts paredz ietvert MK noteikumos Nr. 535 nosacījumu par personas datu uzglabāšanas ilgumu. Projekta 37. punktā ietvertais MK noteikumu Nr. 535 46. punkts paredz, ka Muita, Valsts robežsardze un dienests fiziskas personas datus uzglabā divus gadus un iznīcina tos saskaņā ar Arhīva likumā noteiktajām prasībām.Tāpat Projekts paredz pārņemt Latvijas normatīvajos aktos Direktīvas 2013/59/Euratom 16. panta prasības attiecībā uz lielos tranzīta mezglos (robežšķērsošanas vietās) strādājošo darbinieku apmācībām radiācijas drošības jomā. Projekta 29., 30., 31., 33., 34. un 35. punkts paredz, ka radiācijas drošības apmācību programmā jāiekļauj jautājumi par jonizējošā starojuma avotu un to konteineru vizuālu atpazīšanu, kā arī par pasākumiem, kurus veic gadījumā, ja konstatēts vai, ja rodas aizdomas, ka konstatēts neatļauts jonizējošā starojuma avots precē, bagāžā, pie personas vai transportlīdzeklī un par nepieciešamo rīcību (saskaņā ar Direktīvas 2013/59/Euratom 16. pantu).Apmācības radiācijas drošības jomā atbildīgajiem darbiniekiem nodrošina institūciju vadība sadarbībā ar RDC (RDC sniedz informatīvu atbalstu par apmācību saturu un izmantojamiem materiāliem), pielāgojot apmācību saturu un apjomu attiecīgās institūcijas darbinieku vajadzībām un riskiem, ar ko tie var saskarties, veicot darba pienākumus. Nepieciešamības gadījumā apmācības radiācijas drošības jomā integrē citās institūcijas apmācībās, lai optimizētu resursus, kas nepieciešami, lai apmācības veiktu. Apmācības var tikt organizētas klātienē vai attālināti.Projekts paredz arī veikt grozījumus (Projekta 9. punktā ietvertais MK noteikumu Nr. 535 14. punkts), lai nodrošinātu atbilstību Oficiālo kontroļu regulas[[3]](#footnote-4) prasībām. Projekts paredz, ka turpmāk PVD informēs VVD par tām kravām, kuras kontroles rezultātā atzītas par neatbilstošām. Nav nepieciešams noteikt, ka informāciju par PVD kontroles rezultātiem un kravas turpmāko apriti visos gadījumos nosūta VVD, jo dzīvnieku un preču robežkontroli reglamentējošajos normatīvajos aktos jau ir paredzētas informācijas apmaiņas prasības. |
| 3. | Projekta izstrādē iesaistītās institūcijas | VARAM, RDC. Projektu izvērtēja un tālāku virzību atbalstīja Finanšu ministrija, Zemkopības ministrija, Iekšlietu ministrija, Valsts ieņēmumu dienests, Valsts drošības dienests, Valsts robežsardze, PVD un VSIA "Latvijas Vides, ģeoloģijas un meteoroloģijas centrs". Projekts nosūtīts minētajām institūcijām 2020. gada 23. martā. Atbildot uz vēstuli, VARAM saņēma Zemkopības ministrijas, Valsts drošības dienesta un Finanšu ministrijas saskaņojumus bez iebildumiem, kā arī Pārtikas un veterinārā dienesta un Ieksļietu ministrijas iebildumus, kuri ņemti vērā. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un****administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. VVD, Valsts ieņēmumu dienesta, Valsts robežsardzes, PVD darbinieki, kas veic vai piedalās radiometriskajā kontrolē, Valsts drošības dienesta, Valsts ugunsdzēsības un glābšanas dienesta darbinieki;
2. Personas, kurām konstatēts paaugstināts jonizējošā starojuma līmenis, šķērsojot valsts robežu.
 |
| 2. | Tiesiskā regulējuma ietekme uz tautsaimniecību un administratīvo slogu | Projektā ietvertajam regulējumam nebūs ietekmes uz tautsaimniecību. Projekts veicina sakārtotāku radiācijas drošības vidi, pārņemot Direktīvas 2013/59/Euratom prasības, papildinot spēkā esošajā regulējumā prasības attiecībā uz radiometriskajā kontrolē iesaistīto personu apmācībām. Projektā ietvertās prasības neparedz negatīvu ietekmi uz cilvēka veselību. Sagaidāms, ka Projektā ietvertais regulējums samazinās kopējo esošo administratīvo slogu radiometriskajā kontrolē iesaistīto institūciju darbiniekiem. Tāpat Projekts veicinās atvieglotu un ātrāku amatpersonu darbu robežšķērsošanas vietās, kā arī samazinās kravu, preču un personu uzturēšanās ilgumu robežšķērsošanas vietās. Projektā paredzētie esošā regulējuma grozījumi attiecībā uz paaugstinātu jonizējošā starojuma līmeni precei, bagāžai, transportlīdzeklim vai personai, kurai veiktas medicīniskas manipulācijas, kuru rezultātā personai ir paaugstināts jonizējošā starojuma līmenis, atvieglos radiometriskās kontroles veikšanu iesaistīto institūciju darbiniekiem.**Statistikas dati***1. tabula  Ziņojumu skaits par paaugstināta jonizējošā starojuma līmeņa konstatēšanu precei, bagāžai vai transportlīdzeklim, kā arī personām, kurām bijušas medicīniskās manipulācijas*

|  |  |  |  |  |
| --- | --- | --- | --- | --- |
| **Gads** | Kopējais ziņojumu skaits no valsts robežas1 | Ziņojumu par personām, kurām bijušas medicīniskās manipulācijas, skaits | Ziņojumu par medicīniskām kravām, kuras satur starojuma avotus un ir saņemta VVD RDC licence, skaits | Ziņojumu skaits par kravām (neietverot personas un medicīniskās kravas)(2 – 3 – 4 = 5) |
| 1 | 2 | 3 | 4 | 5 |
| **2017** | 689 | 118 | 60 | 511 |
| **2018** | 648 | 100 | 100 | 448 |
| **2019** | 706 | 61 | 142 | 503 |

1 Statistikā ir informācija arī par medicīniski apstarotām personām un medicīniskajām kravām, kuras satur starojuma avotus un ir saņemta VVD RDC licence (par šīm kravām netiek pieņemti lēmumi).Ievērojot 1. tabulā sniegto informāciju, secināms, ka pēc Projekta spēkā stāšanās, turpmāk sagatavoto ziņojumu skaits par personām, kurām konstatēts paaugstināts jonizējošā starojuma līmenis, varētu samazināties vidēji par 93 ziņojumiem (vidējais gadā sastādīto ziņojumu skaits pēdējos trīs gados; 3. kolonna), jo par personām, kurām tiks konstatēts paaugstināts jonizējošā starojuma līmenis, kurš radies medicīnisku manipulāciju rezultātā, ziņojums nebūs jāsastāda.*2. tabula Ziņojumu skaits par kravā, kurām konstatēts jonizējošā starojuma līmenis zemāks par Projektā paredzēto dozas jaudu 0,2 μSv/h.*

|  |  |  |
| --- | --- | --- |
| **Gads** | Ziņojumu par kravām skaits (neietverot personas un medicīniskās kravas) | Ziņojumu skaits, kad nomērītā dozas jauda ir mazāka par 0,2 μSv/h |
| 1 | 2 | 3 |
| **2017** | 511 | 279 |
| **2018** | 448 | 210 |
| **2019** | 503 | 221 |

No 2. tabulas izriet, ka turpmāk ziņojumu skaits par kravām varētu samazināties vidēji par 237 ziņojumiem gadā (vidējais gadā sastādīto ziņojumu skaits pēdējos trīs gados; 3. kolonna), jo turpmāk ziņojumus paredzēts sagatavot tajos gadījumos, kad kravas jonizējošā starojuma līmenis pārsniedz 0,2 μSv/h.Kopā ziņojumu skaits par personām un par kravām varētu samazināties par 330 ziņojumiem gadā. |
| 3. | Administratīvo izmaksu monetārs novērtējums | Administratīvo izmaksu monetāro novērtējumu aprēķina pēc šādas formulas:C = (f x l) x (n x b), kur**C** – administratīvo izmaksu samazinājums attiecībā uz ziņojumiem, kurus turpmāk nebūs nepieciešams sagatavot;**f** – stundas samaksas likme; vispārējās valdības sektorā, kurā ietilpst valsts un pašvaldību iestādes, kā arī valsts un pašvaldību kontrolētas un finansētas kapitālsabiedrības, stundas likme ir aprēķināta, dalot vidējo mēneša algu sektorā (pēc Centrālās statistikas pārvaldes tīmekļvietnes [www.csb.gov.lv](http://www.csb.gov.lv) datiem 2018. gadā tā bija 985,00 *euro/*mēnesī) ar Darba likuma 131. panta pirmajā daļā minēto normālo darba laiku (40 stundas nedēļā x 4 = 160 stundas mēnesī) = 6,16 *euro*/stundā;**l** – laika patēriņš, kas nepieciešams, lai pilnībā sagatavotu ziņojumu – 2 stundas;**n** – ziņojumu skaits: 330 (anotācijas II sadaļas 2. punkts);**b** – biežums: katru ziņojumu sastāda vienu reizi.Aprēķins: (6,16 x 2) x (330 x 1) = 4 065,60 *euro* |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
|  |  |  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija |  Projekts šo jomu neskar. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projektā tiek pārņemtas Direktīvas 2013/59/Euratom 16. panta prasības.Atbilstoši Direktīvas 2013/59/Euratom 106. pantā noteiktajam, dalībvalstīm šīs direktīvas prasības bija jāpārņem līdz 2018. gada 6. februārim. Ievērojot, ka Direktīva 2013/59/Euratom noteiktajā termiņā pilnībā nav harmonizēta ar Latvijas normatīvajiem aktiem, Projektā ietvertajām prasībām jāstājas spēkā pēc apstiprināšanas Saeimā. |
| 2. | Citas starptautiskās saistības |  Projekts šo jomu neskar. |
| 3. | Cita informācija | Nav. |
|  |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Direktīva 2013/59/Euratom |
| A | B | C | D |
| Direktīvas 2013/59/Euratom 16. panta 1. punkts | MK noteikumu Nr. 535 37., 39. punkts | Atbilst pilnībā  | Projekts stingrākas prasības neparedz |
| Direktīvas 2013/59/Euratom 16. panta 2. punkts a) apakšpunkts | Projekta 28. un 32. punkts (MK noteikumu Nr. 535 38.21, 40.13 punkts) | Pārņemts pilnībā  | Projekts stingrākas prasības neparedz |
| Direktīvas 2013/59/Euratom 16. panta 2. punkts b) apakšpunkts | Projekta 25. un 27. punkts (MK noteikumu Nr. 535 38.2., 40.2. punkts) | Pārņemts pilnībā  | Projekts stingrākas prasības neparedz |
| Direktīvas 2013/59/Euratom 16. panta 2. punkts c) apakšpunkts | Projekta 25. un 27. punkts (MK noteikumu Nr. 535 38.5., 40.4. punkts) | Pārņemts pilnībā  | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalīb­valstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Atbilstoši Eiropas Atomenerģijas kopienas dibināšanas līguma (Euratom līgums) 33. pantam projektu nepieciešams saskaņot ar Eiropas Komisiju (trīs mēnešu termiņš). |

|  |
| --- |
| **VI. Sabiedrības līdzdalība un komunikācijas aktivitātes**  |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”. Ieinteresētajām personām tika dota iespēja izteikt viedokli un sniegt rakstiskus priekšlikumus. |
| 2. | Sabiedrības līdzdalība projekta izstrādē | Projekts un tā anotācija 2020. gada 30. aprīlī nosūtīti izskatīšanai darba grupai, kas apstiprināta ar VARAM 2015. gada 7. aprīļa rīkojumu Nr. 104 "Par patstāvīgās darba grupas radiācijas drošības jomā izveidošanu". Iebildumi no darba grupas locekļiem netika saņemti.Projekts un tā anotācija 2020. gada 2. jūnijā ievietoti VARAM tīmekļvietnē, sadaļā "Sabiedrības līdzdalība"[[4]](#footnote-5), kā arī informācija par Projektu nosūtīta Valsts kancelejai. |
| 3. | Sabiedrības līdzdalības rezultāti | Sabiedrības līdzdalības rezultātā priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | RDC, Valsts ieņēmumu dienests, Valsts robežsardze, PVD, VSIA "Latvijas Vides, ģeoloģijas un meteoroloģijas centrs", Valsts drošības dienests, Valsts ugunsdzēsības un glābšanas dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz jaunu institūciju izveidi, likvidāciju vai reorganizāciju.Projekts paredz jaunu pienākumu Muitas amatpersonām, konstatējot robežšķērsošanas vietā paaugstinātu jonizējošā starojuma līmeni precei gadījumā, ja prece ir dabiskas izcelsmes radionuklīdus saturošs materiāls. Lai nodrošinātu Muitas amatpersonu informētību par rīcību šādos gadījumos un sniegtu Muitas amatpersonām nepieciešamās zināšanas Projektā ietverto normu izpildei, RDC nodrošinās attiecīgas apmācības radiometriskajā kontrolē iesaistītajām amatpersonām. |
| 3. | Cita informācija | Nav. |

Vides aizsardzības un

reģionālās attīstības ministrs J. Pūce

Slaidiņa 67026487

natalija.slaidina@varam.gov.lv

1. Ministru kabineta noteikumu projekts "Grozījumi Ministru kabineta 2015. gada 22. septembra noteikumos Nr. 535 "Kārtība, kādā veic preču, bagāžas, personu un transportlīdzekļu radiometrisko kontroli robežšķērsošanas vietās, un prasības radiometriskajā kontrolē iesaistīto personu apmācībai radiācijas drošības jautājumos"" [↑](#footnote-ref-2)
2. Padomes 2013. gada 5. decembra Direktīva 2013/59/Euratom, ar ko nosaka drošības pamatstandartus aizsardzībai pret jonizējošā starojuma radītajiem draudiem un atceļ Direktīvu 89/618/Euratom, Direktīvu 90/641/Euratom, Direktīvu 96/29/Euratom, Direktīvu 97/43/Euratom un Direktīvu 2003/122/Euratom [↑](#footnote-ref-3)
3. Eiropas Parlamenta un Padomes Regula (ES) 2017/625 (2017. gada 15. marts), par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula)Dokuments attiecas uz EEZ. [↑](#footnote-ref-4)
4. <http://www.varam.gov.lv/lat/lidzd/pazinojumi_par_lidzdalibas_iesp/> [↑](#footnote-ref-5)